ในความทรงจำ ความรักอยู่ได้ชั่วนิรันดร์

ในความทรงจำ ความรักอยู่ได้ชั่วนิรันดร์  () เป็นภาพยนตร์มหากาย์ดรามาสงครามและความรัก ใน ค.ศ. 1996 กำกับโดย แอนโทนี มิงเกลลา จากบทภาพยนตร์ของเขาเองที่ดัดแปลงมาจากนวนิยายปี 1992 ของไมเคิล ออนดาชี และอำนวยการสร้างโดย ซอล แซนซ์ ภาพยนตร์นำแสดงโดย เรล์ฟ ไฟนส์ และคริสติน สกอตต์ โทมัส ร่วมด้วยฌูลีแย็ต บีน็อช, วิลเลม เดโฟ, นาวีน แอนดรูว์ส และโคลิน เฟิร์ธ ในบทบาทสมทบ

ตัวเอกของเรื่องคือชายผู้ถูกไฟคลอก จนแทบจำไม่ได้ เขาพูดด้วยสำเนียงอังกฤษ เล่าถึงเรื่องราวในอดีตในรูปแบบฉากหวนไปในอดีต ภาพยนตร์ได้เปิดเผยตัวตนที่แท้จริงและความรักที่เขาเคยเกี่ยวข้องก่อนสงครามให้ผู้ชมได้ทราบ ภาพยนตร์จบลงด้วยคำกล่าวขึ้นบนจอว่านี่เป็นเรื่องราวสมมติโดยอิงจากชีวิตจริงของลาสโล อัลมาซี (เสียชีวิตในปี 1951) รวมถึงบุคคลสำคัญและเหตุการณ์ทางประวัติศาสตร์อื่น ๆ ภาพยนตร์เรื่องนี้ได้รับเสียงชื่นชมจากนักวิจารณ์อย่างกว้างขวางและประสบความสำเร็จอย่างสูงในบ็อกซ์ออฟฟิศ

ภาพยนตร์เรื่องนี้ได้รับการเสนอชื่อเข้าชิง รางวัลออสการ์ครั้งที่ 69 ถึง 12 สาขา โดยคว้ามาได้ 9 สาขา รวมถึงภาพยนตร์ยอดเยี่ยม ผู้กำกับยอดเยี่ยม จากมิงเกลลา และนักแสดงสมทบหญิงยอดเยี่ยม จากบีน็อช นอกจากนี้ยังเป็นเรื่องแรกที่ได้รับรางวัลออสการ์สาขาตัดต่อยอดเยี่ยม จากภาพยนตร์ที่ตัดต่อด้วยระบบดิจิทัล สถาบันภาพยนตร์อังกฤษ จัดอันดับให้เป็นภาพยนตร์อังกฤษที่ยอดเยี่ยมที่สุดอันดับที่ 55 ของศตวรรษที่ 20 สถาบันภาพยนตร์อเมริกันจัดอันดับให้เป็นเรื่องราวความรักที่ยอดเยี่ยมที่สุดตลอดกาลในอันดับที่ 56

 อ้างอิง 

หมวดหมู่:ภาพยนตร์โดยมิราแม็กซ์
หมวดหมู่:ภาพยนตร์ที่ถ่ายทำในประเทศตูนิเซีย
หมวดหมู่:ภาพยนตร์ที่ถ่ายทำในโรม
หมวดหมู่:ภาพยนตร์ที่มีฉากในคริสต์ทศวรรษ 1940
หมวดหมู่:ภาพยนตร์ที่มีฉากในคริสต์ทศวรรษ 1930
หมวดหมู่:ภาพยนตร์ที่มีฉากในประเทศอิตาลี
หมวดหมู่:ภาพยนตร์ที่มีฉากในประเทศอียิปต์
หมวดหมู่:ภาพยนตร์ที่มีฉากในทะเลทราย
หมวดหมู่:ภาพยนตร์ที่มีฉากในคฤหาสน์ชนบท
หมวดหมู่:ภาพยนตร์เกี่ยวกับความพิการ
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์รักดรามาอเมริกัน
หมวดหมู่:ภาพยนตร์ภาษาอังกฤษในคริสต์ทศวรรษ 1990
หมวดหมู่:ภาพยนตร์อเมริกันในคริสต์ทศวรรษ 1990
หมวดหมู่:แม่แบบวันที่ฉายภาพยนตร์ที่มีวันฉาย 1 วัน
หมวดหมู่:ภาพยนตร์ที่ออกฉายในปี พ.ศ. 2539